stanford-oval/wikipedia huggingface dataset:
תקשורת אופטית
יתרונות וחסרונות השידור האופטי > יתרונות

קצב שידור גבוה
רוחב סרט רחב - רוחב הפס (bandwidth, כמות הנתונים שניתן להעביר בקו תקשורת בזמן נתון), נמדד בסיביות לשנייה (bps - bits per second). בשנים הראשונות לשימוש הנרחב באינטרנט הפך רוחב הפס לבעיה העיקרית של האינטרנט, עם המעבר הגובר מדפים טקסטואליים לדפי מולטימדיה, הכוללים כמות גדולה מאוד של סיביות. שינויים טכנולוגיים, ובהם החדרת טכנולוגית ADSL בקווי טלפון רגילים, הפעלה נרחבת של תקשורת נתונים באמצעות סיבים אופטיים ותקשורת לוויינים ביתית, הביאו לפריצת המחסום של רוחב הפס. גידול דרמטי ברוחב הפס משפיע מהותית על כל תחומי הפעילות באינטרנט. בסיבים האופטיים רוחב הפס רחב מאוד ומאפשר העברת כמות רבה של מידע.
טווח שידור ארוך - בתשתית המסורתית של התקשורת יוצאים הכבלים הקואקסיאליים ממקור משותף המכונה headend, שבו מאופננים כל ערוצי הטלוויזיה על גבי הקואקס, בחלוקת תדר; כל ערוץ טלוויזיה תופס תחום תדר של 6, 7, או 8 MHz. הכבלים הקואקסיאליים מתחילים להתפצל במבנה של "עץ", וכך לבסוף מתפצל העץ למספר רב של "ענפים" כאשר כל "ענף" מגיע לרכיב הקצה. מכיוון שהאות המשודר נחלש בכל פיצול כזה של ה"עץ", וכן לאורך הכבל עצמו יש ירידה בעוצמת האות המשודר - יש צורך במספר רב של מגברים, המפצים על ניחות האות בהתפצלות של העץ ולאורך הכבל, ומאפשרים הגעת האות באיכות סבירה לכל נקודת קצה. בשימוש בסיבים אופטיים ניתן לחסוך את מרבית המגברים משום שהניחות בכל פיצול הוא נמוך מאוד וכן הניחות של הסיבים עצמם הוא נמוך, וכך רק כל כמה עשרות קילומטרים יש צורך במגבר, לעומת עשרות מטרים בכבל חשמלי.
חסינות לציתות והפרעות - מכיוון שמדובר בהעברת אותות אופטיים ולא חשמליים, לא נפלטת קרינה אלקטרומגנטית מהסיב ולכן ישנו קושי רב יותר להאזין או לגלות מידע שעובר על גביו. לכך קיימת חשיבות רבה לצורך הצפנת מידע ואבטחת המידע. בכבל חשמלי יש אפשרות הן לצותת לקו ללא התחברות פיזית והן על ידי מגע פיסי, וזאת ללא גילוי על ידי הצדדים (המשדר והקולט). שתי קרני אור הפוגעות אחת בשנייה לא יפגעו בתשדורת, ולכן אין הפרעות בין אות משודר באורך גל מסוים לאות אחר על גבי אורך גל אחר.
משקל ונפח - חברות התקשורת השתמשו עד כה בכבלים קואקסיאליים מאסיביים בעלי קוטר גדול, על-מנת ליצור פס רחב וניחות נמוך. כיום משתמשים בסיבים אופטיים שקוטרם כקוטר שערה ומשקלם נמוך מאוד (משקלו של סיב באורך מספר קילומטרים הוא קילוגרם בודד). בעבר היה צורך במספר ספינות כדי למתוח כבלים בין יבשות מתחת לים בגלל המשקל העצום של הכבלים, אך כיום ניתן לפרוס בקלות מאות קילומטרים של סיבים באמצעות ספינה אחת.
מזעור - שימוש נוסף בסיבים האופטיים הוא על ידי מזעור מערכות. ניתן כיום על ידי דיקוק רכיבים מוליכים למחצה בתוך זכוכית לייצר רכיבים תוך-סיביים. כלומר, כבר בתוך הסיב ניתן לבצע פעולות על המידע המשודר. ניתן אף ליצור לייזרים בתוך הסיב עצמו ובכך לחסוך מקום במערכת התקשורת. אפשר להשתמש בסיב אף לצורך הגעה פיזית עם תאורה למקומות בעלי קשיי גישה, על ידי שליטה ממרחק על הסיב, וכך ניתן להגיע למקומות שכבל חשמלי לא יכול להגיע אליהם.
יתרונות וחסרונות השידור האופטי > חסרונות

המרת אות חשמלי לאופטי ולהפך - הטכנולוגיה כיום עדיין מבוססת על מידע חשמלי ועיבוד חשמלי, המידע המשודר מגיע בצורת אותות חשמליים וצריך להיקרא בצד המקבל בצורה חשמלית. אמנם ניתן להשתמש בממירים להמיר את האות החשמלי לאות אופטי בכניסה לסיב, או למערכת השידור, ובחזרה לאות חשמלי ביציאה מהסיב, כלומר ביציאת מערכת השידור - אך פעולה זו אינה נדרשת כאשר האות מועבר בצורה חשמלית על בסיס שידור חשמלי (לדוגמה - כבל קואקסיאלי). החיסרון מתבטא בהוספת רכיבים למערכת, כלומר חיסרון כלכלי, וכן בעובדה שכל הוספה של רכיב למערכת מוסיפה רעש ופוגעת ביחס אות לרעש וב-BER. הפתרון לבעיה זו הוא שימוש בטכנולוגיה המתקדמת של מעבד אופטי, בו המידע יכול להישאר בצורה אופטית בכל שלבי העבודה, הן בשלב השידור והן בשלב הקליטה.
עלות יחסית גבוהה - על אף שמחירו של חוט נחושת גבוה ממחירו של סיב אופטי עירום, הרי שמחיר כבל נחושת המכיל חוטים רבים הוא זול יותר ממחיר כבל אופטי דומה, המכיל מספר סיבים בתוספת שכבות הגנה מיוחדות והנחתו דורשת ציוד עדין ויקר. לכן כמעט אין עדיין פרישת סיבים אופטיים לבתי צרכנים.
חיבור סיבים - כאשר נקרע חוט נחושת, ניתן לחבר אותו בקלות על ידי הלחמה, פעולה פשוטה וזולה. לעומת זאת, על מנת לחבר סיב אופטי שנקרע או נפגם, נדרש ציוד מיוחד ויקר יותר (פעולת החיבור בסיב נקראת ריתוך באמצעות רתכת סיבים), ובנוסף, החיבור לא יוכל להיות מושלם ולכן תמיד יהיו ניחותים בנקודת החיבור.
ראו גם

תקשורת מבוססת סיב אופטי
Li-Fi (סוג של תקשורת אופטית אלחוטית)
הערות שוליים

↑  זאב ויסמן, משה קלרטג, ‏מערכות תקשורת אלקטרואופטית, תשס"ז – 2007, עמ' 23‏, באתר "כותר"
↑  The Optical Radiation Wavelength Range Gigahertz-Optik, www.gigahertz-optik.com
↑  מסכת ראש השנה, פרק ב' משנה ג
↑  Alexander Graham BELL, Ph.D.,
"On the Production and Reproduction of Sound by Light",
American Journal of Sciences,
Third Series, vol. XX, n°118, Oct. 1880, pp. 305- 324.
↑  זאב ויסמן, משה קלרטג, ‏מערכות תקשורת אלקטרואופטית, תשס"ז – 2007, עמ' 26‏, באתר "כותר"
↑  University of Birmingham - Fibre Optic Materials
↑  Encyclopedia of Laser Physics and Technology
↑  Analysis of Free Space Optics as a Transmission Technology, U.S. Army Information Systems Engineering Command, page 3.
↑  Another world first for Artemis: a laser link with an aircraft / Telecommunications & Integrated Applications / Our Activities / ESA
↑  (ראו התמונה של מערכת לתקשורת אופטית, טלפון)
| תקשורת אופטית |
| --- | --- | --- |
| משדר אופטי | לייזר • דיודת לייזר • LED • אור |  |
| תווך שידור | סיב אופטי • מוליך גל • אוויר • ואקום |  |
| מקלט אופטי | פוטודיודה • חיישן |  |
| רכיבי תקשורת אופטית | מגבר אופטי • מעבד אופטי • מתג אופטי • מצמד סיבים אופטיים • מנחת אופטי • מערך מוליכי גל • WDM • מסנן אופטי |  |
| שימושי תקשורת אופטית | תקשורת מבוססת סיב אופטי • הליוגרף • סמפור • מנורת איתות • פוטופון • מיקרופון לייזר |  |
אופטיקה • פוטוניקה • ננופוטוניקה • אלקטרואופטיקה
| הספקטרום האלקטרומגנטי |
| --- | --- | --- |
| קרינה אלקטרומגנטית | גלי רדיו • גלי מיקרו • תת-אדום • אור נראה • על-סגול • קרני רנטגן • קרני גמא |  |
| אור נראה (צבע) | אדום • כתום • צהוב • ירוק • כחול • סגול |  |
| --- | --- |
בקרת זהויות :  NLI: 987007548413605171  GND: 4172668-6  LCCN: sh85095142  NDL: 00563180 
חלק מ"פסיפס הנילוס" שבציפורי.
ניתן לראות עבד עומד על עמוד ומחזיק בידו לפיד אש המשמש לצורך העברת הודעות ואיתות.
פנס איתות והליוגרף במוזיאון חניתה
דיודת לייזר
החזרה מלאה בתוך סיב אופטי; החצים מסמנים את התקדמות האור בסיב.
הסיב מורכב מליבת סיליקה (זכוכית) מצופה בחומר דומה, שיוצר שבירה מלאה בסיב.
דוגמה למערכת תקשורת אופטית, טלפון. המידע, אות הדיבור, מתורגם במשדר מאות חשמלי לאות אופטי, מועבר באמצעות סיב אופטי למקלט, הממיר חזרה את האור לצורה חשמלית ומשם לטלפון לאות שמע.
התקדמות אור בתוך תווך מוליך. ניתן לראות את ההחזרה הפנימית המלאה של האור.
מתאם USB לצורך תקשורת נתונים בתת-אדום
קרן אור, כפי שנראית מנקודת הקליטה. השידור נעשה באמצעות LED בעוצמה גבוהה ועם מערכת עדשות זולה ליצירת קרן צרה. האות נוצר לשידור אות וידאו בתוך שכונה.
אמא, אבא וכל השאר

| --- | --- |

 סינגל בביצוע הפרויקט של עידן רייכל בהשתתפות עידן רפאל חביב
 מתוך האלבום הביתה, הלוך חזור
 יצא לאור:  9 במאי 2011
 פורמט:  הורדה דיגיטלית
 תאריך הקלטה:  2011
 סוגה:  עולם
 שפה:  עברית
 אורך:  3:23
 חברת תקליטים:  הליקון
 כתיבה:  ראובן פוליטי
 לחן:  עידן רייכל
 הפקה:  עידן רייכל
אמא, אבא וכל השאר הוא סינגל של ההרכב המוזיקלי הישראלי הפרויקט של עידן רייכל, אשר הוקלט על ידי הזמר הישראלי עידן רפאל חביב. השיר יצא לאור ב-9 במאי 2011, כסינגל מתוך אלבום האוסף הראשון של ההרכב, "הביתה, הלוך חזור" ובמסגרת המיזם המוזיקלי "עוד מעט נהפוך לשיר".
השיר הגיע למקום השביעי במצעד השבועי של רדיו קול רגע.
רקע וכתיבה

השיר נכתב על ידי סמל ראובן פוליטי, ששירת כלוחם בסיירת אגוז ונפל במלחמת יום הכיפורים ב-20 באוקטובר 1973, והולחן על ידי עידן רייכל במסגרת המיזם המוזיקלי "עוד מעט נהפוך לשיר", בו נבחרו מדי שנה מספר שירים שנכתבו על ידי חיילים וחיילות שנפלו ועל ידי אזרחים שנהרגו בפעולות טרור.
וידאו קליפ

השיר מלווה בווידאו קליפ. נכון ליולי 2020, צבר הווידאו קליפ למעלה מ-5 מיליון צפיות ביוטיוב.
מיקומי שיא

|   ‏‏‏  מצעדים שבועיים (2011)> מדינה |   ‏‏‏  מצעדים שבועיים (2011)> מצעד |   ‏‏‏  מצעדים שבועיים (2011)> מיקום שיא |   ‏‏‏  מצעדים שבועיים (2011)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רדיו קול רגע | 7 |  |
|   ‏‏‏  מצעדים שנתיים (2011)> מדינה |   ‏‏‏  מצעדים שנתיים (2011)> מצעד |   ‏‏‏  מצעדים שנתיים (2011)> מיקום שיא |   ‏‏‏  מצעדים שנתיים (2011)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 5 |  |
הערות שוליים

↑  מצעד רדיו קול רגע, באתר web.archive.org, ‏2011-09-10
↑  ראובן פוליטי באתר יזכור.
↑  ynet, קול החללים שבלב, באתר ynet, 9 במאי 2011
↑  ynet, עידן, עידן וכל השאר: רייכל שר ומדבר ב"פלוטו", באתר ynet, 30 בספטמבר 2011
1 2   THE IDAN RAICHEL PROJECT - אמא, אבא וכל השאר - קליפ, סרטון  באתר יוטיוב (אורך: 3:24)
| עידן רייכל |
| --- | --- | --- |
| דיסקוגרפיה | דיסקוגרפיה |  |
| אלבומי סולו | היד החמה • רייכל - פסנתר - שירים • ואם תבואי אליי • The Idan Raichel Symphonic Project (Live In Buenos Aires) |  |
| הפרויקט של עידן רייכל | הפרויקט של עידן רייכל • ממעמקים • The Idan Raichel Project ‏• בין קירות ביתי • הביתה, הלוך חזור • רבע לשש • מגדל של אור |  |
| טורה-רייכל קולקטיב | The Tel Aviv Session ‏• The Paris Session |  |
| בוטן מתוק בקרקס | כל מה שנשאר |  |
| סיבובי הופעות | ממעמקים • בין קירות ביתי • מנגנים בשקט 2011 - המופע האקוסטי • Open Door • רבע לשש • רייכל - פסנתר - שירים |  |
| ערכים קשורים | הליקון • קומבנצ'ה • שחור על לבן • הביתה, הלוך חזור |  |
| עידן רייכל – שירים |
| --- | --- | --- |
| הפרויקט של עידן רייכל | הפרויקט של עידן רייכל |  |
| הפרויקט של עידן רייכל | "בואי" • "אם תלך" • "הנך יפה" • "מדברים בשקט" • "שושנים עצובות" |  |
| ממעמקים | "עלה נישא ברוח" • "שובי אל ביתי" • "יש בי עוד כוח" • "ממעמקים" • "מילים יפות מאלה" • "מכל האהבות" |  |
| בין קירות ביתי | "Todas las Palabras" • "שאריות של החיים" • "מי נהר" • "חלומות של אחרים" • "רוב השעות" • "מינהאר לי משיתי" • "הכל עובר" • "מנעי קולך מבכי" |  |
| הביתה, הלוך חזור | "אמא, אבא וכל השאר" • "הביתה, הלוך חזור" • "מחכה" |  |
| רבע לשש | "יורד הערב" • "עכשיו קרוב" • "בלילה" • "Sabe Deus" • "עד שאין יותר לאן" • "בקרוב" • "אם היית רואה" |  |
| מגדל של אור | "תחזור" • "כל יום מחדש" • "עד שתחזרי אליי" |  |
| סינגלים אחרים | "Petit Roi" • "איזה יום טוב" • "על הספסל שבשכונה" • "דרישת שלום מחיים אחרים (מילי)" |  |
| סולו | סולו |  |
| היד החמה | "היד החמה" • "מעגלים" • "געגוע" • "בחמש שניות" • "לפני שייגמר" |  |
| רייכל - פסנתר - שירים | "לסלוח ולשכוח" |  |
| ואם תבואי אליי | "גלגל מסתובב" • "אהבה כזו" • "ואם תבואי אליי" • "בראשית" • "למה זה מגיע לנו" • "את לא נשארת לבד" |  |
| סינגלים אחרים | "קוצים" • "בובות" • "שבט אחים ואחיות" • "עכשיו נשארנו שנינו" • "כתוב מלמעלה" • "Lumiére" • "אם רק תסכימי" • "למה ככה עצובה" • "מכל הכוכבים בלילה" • "מתגעגעת אותך" • "ככה מיום ליום" • "להאמין" • "אין לך דאגות" |  |
| השתתפות בסינגלים | "Po co" |  |
רובר ברזיאק

| --- | --- |

 לידה:  31 במרץ 1909 פרפיניאן, צרפת 
 הוצאה להורג:  6 בפברואר 1945 (בגיל 35) Fort de Montrouge, צרפת 
 כינוי:  Jean Servière, Robert Chénier, Jacques Tournebroche 
 מקום קבורה:  Cimetière de Charonne 
 מדינה:  צרפת צרפת
 השכלה:  אקול נורמל סופרייר  תיכון לואי הגדול 
 תקופת הפעילות:  1930–1945 (כ־15 שנים) 
 מעסיק:  Je suis partout 
 פרסים והוקרה:  Paul Flat Prize (1935) 
 
רובר ברזיאק (בצרפתית: Robert Brasillach;‏ 31 במרץ 1909 - 6 בפברואר 1945) היה עיתונאי, פובליציסט, סופר, מחזאי ומבקר ספרות צרפתי, העיתונאי הבכיר ביותר שהוצא להורג על ידי הממשלה הזמנית של הרפובליקה הצרפתית בגין הסתה, שיתוף פעולה עם הנאצים ובגידה במולדת.
תולדות חייו

הוא נולד בפרפיניאן לאב איש צבא קבע, ולפיכך בילה חלק גדול מילדותו ברבאט שבמרוקו, שם הוצב האב במסגרת שירותו. בשנת 1914 נהרג האב במלחמת העולם הראשונה. ב-1928 התקבל ברזיאק לאקול נורמל סופרייר למגמה הספרותית וזכה במלגה. ב-1930, בהיותו בן 21, כתב מאמר הספד ארסי לסופר אנדרה ז'יד, שהיה אז בין החיים, והחל לבסס את תדמיתו כצעיר חצוף, האומר בכנות את מה שכולם חושבים ומפחדים לבטא. בגיל 22 מונה כעורך מדור התרבות והספרות של העיתון הימני "אקסיון פראנסז" ופרסם מעל דפיו מאמרים שנונים, נוטפי ביטחון עצמי וחסרי מורא מפני המוסכמות החברתיות. בפרט הרבה ברזיאק לעסוק בעליית הפאשיזם, תוך תיעוב הדמוקרטיה והרפובליקניזם ה"רקובים". אליס קפלן, שחיברה מונוגרפיה אודותיו, כתבה שהוא "השקיף על הפשיזם מנקודת תצפית ספרותית. אוצר המילים שבו כתב עליו היה של מבקר ספרות - דימויים, שירה, מיתוסים - כמעט ללא התייחסות לפוליטיקה, כלכלה או אתיקה."
עם תחילת הפלישה הגרמנית לצרפת במסגרת מלחמת העולם השנייה, גויס ברזיאק לצבא ואף שהה זמן קצר במחנה שבויים גרמני, עד ששוחרר משזוהה כתועמלן לטובת המשטר הנאצי. הוא מונה לעורך השבועון Je suis partout ("אני בכל מקום"), שדגל ביצירת אירופה מאוחדת תחת השלטון הנאצי. לדברי קפלן, ברזיאק הפך לסמל השגשוג האינטלקטואלי בצרפת תחת הכיבוש הנאצי. כתביו, בהם ביטא בקלילות תמיכה בלתי מסויגת בפאשיזם ובנאציזם, דיברו אל לב הנוער והצעירים וחינכו אותם לראות בשלטון החדש מצב תקין וטוב לאין ערוך מהדמוקרטיה הרפובליקאית הבזויה אותה החליף.
בין היתר הגדיר ברזיאק את מושג "האנטישמיות הסבירה": "אנו מעניקים לעצמנו רשות להריע לצ'ארלי צ'פלין, חצי יהודי, בקולנוע; להעריץ את מרסל פרוסט, חצי יהודי; להריע ליהודי מנוחין, יהודי; וקולו של היטלר נישא על גלי הרדיו שנקראים על שמו של היהודי הרץ… אנחנו לא רוצים להרוג אף אחד, אנחנו לא רוצים לארגן פוגרומים, אבל אנחנו גם חושבים שהדרך הטובה ביותר למנוע את התגובות הטבעיות של האנטישמיות היא לארגן ולהסדיר אנטישמיות סבירה".
ב-27 באוגוסט 1943, בד בבד עם התחזקות בעלות הברית, התפטר ברזיאק מעריכת Je suis partout והחל לשדר נימה מתונה יותר מבחינה פוליטית. לדעת קפלן, הוא "החל לכתוב כמי שכבר ציפה שיהיה עליו להצדיק את עצמו ואת מעשיו".
שנה לאחר מכן, עם שחרור פריז, נכנס ברזיאק למחבוא, אך ב-14 בספטמבר הסגיר עצמו לאחר ששמע כי אמו נעצרה. הוא נאסר למשך חמישה חודשים פוריים בהם כתב מאמרים, חיבר מחזות ותרגם מחזות של שייקספיר.
משפטו התנהל בפריז ב-19 בינואר 1945 וארך שש שעות, שהסתיימו בגזר דין מוות. ברזיאק לא הביע חרטה אלא ניסה להצטדק בטענה שכל מה שעשה היה לתת טעם לחיים התרבותיים בצרפת. ברזיאק כתב לשארל דה גול בקשת חנינה. קבוצת סופרים, בהם דמויות בולטות ברזיסטאנס כפרנסואה מוריאק ואלבר קאמי, ביקשו אף הם שערש לידתה של הרפובליקה החדשה לא יוכתם בדמו של ברזיאק וראו בחנינה צעד שיסמן תחילתו של תהליך השלמה לאומית. דה גול לא חתם על צו חנינה.
ב-6 בפברואר 1945 הועמד ברזיאק בפני כיתת יורים. לפני מותו צעק: "איך שלא יהיה - תחי צרפת!".
לקריאה נוספת

Alice Kaplan, The Collaborator: The Trial and Execution of Robert Brasillach, Chicago 2000 ISBN 978-0226424156 ‏ דף הספר בהוצאה
הערות שוליים

1 2  בני לנדאו, העיתונאי הבכיר ביותר שהוצא להורג בשל פשעים אינטלקטואליים, באתר הארץ, 16 באוגוסט 2011
↑  סלבוי ז'יז'ק, הרב והרב תרבותי, העוקץ, 11 בפברואר 2011
| --- | --- |
בקרת זהויות :  NLI: 987007259183805171  PLWABN: 9810687206605606  BIBSYS: 90343388  BNC: 000091194  BNE: XX1195983  BnF: cb11893803h (data)  CANTIC: a10588036  CiNii: DA00625927  GND: 118659855  ICCU: CFIV013908  ISNI: 0000 0001 2277 8292  LCCN: n80024304  MusicBrainz: 521245f5-776c-4f13-966b-c7fc3d211293  NDL: 00463709  NKC: jn19990001036  NLA: 35021416  NLG: 74083  NSK: 000343609  NTA: 070343195  RERO: 02-A000022632  SELIBR: 341794  SNAC: w6f79s3j  SUDOC: 026750139  Trove: 795581  VcBA: 495/341400  VIAF: 29530953   WorldCat (עם VIAF): 29530953
ג'סיקה הניק

| --- | --- |

ג'סיקה הניק בכנס "קומיק-קון" בסן דייגו, יולי 2017
 לידה:  30 באוגוסט 1992 (בת 32) סארי, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  מ-2010
 מקום לימודים:  בית ספר לתיאטרון רדרופס  Collingwood College 
 פרופיל ב-IMDb
 
ג'סיקה הֵנִיק (באנגלית: Jessica Henwick; נולדה ב-30 באוגוסט 1992) היא שחקנית אנגלייה, אשר מוכרת מתפקידה בסדרה "משחקי הכס" ובתור גיבורת-העל קולין וינג בסדרות המקור של נטפליקס; "המגנים" ו"איירון פיסט".
ביוגרפיה

ג'סיקה הניק נולדה ב-30 באוגוסט 1992 במחוז סארי שבאנגליה לזוג הורים מהגרים, אם מסינגפור שהשתייכה לבני ההאן ואב מזמביה. את לימודי המשחק הראשוניים שלה היא עשתה בבית הספר לתיאטרון "Redroofs", ואת כישוריה היא רכשה בתיאטרון הנוער הלאומי של אנגליה.
קריירה

ביוני 2009, היא לוהקה לתפקיד הראשי בסדרת הטלוויזיה "לוחמי רוח" של רשת "BBC", ובכך הפכה לשחקנית הראשונה ממזרח אסיה המובילה סדרה בטלוויזיה הבריטית. לקראת התפקיד, היא התאמנה באמנות הלחימה "וו-שו", ועל משחקה הייתה מועמדת לפרסים שונים.
בתחילת 2013, הניק החלה להופיע בתיאטרון, וגילמה את הדמות הראשית במחזה "Running on the Cracks" בהתבסס על ספרה של ג'וליה דונלדסון. על הופעתה, זכתה לשבחים רבים. בהמשך אותה השנה, היא לוהקה לסדרה "אובססיה: תשוקות אפלות" של רשת "דיסקברי חקירות", ולאחר מכן הצטרפה לסדרה "Silk" של רשת "BBC One". כמו כן, היא הופיעה בסדרה "Lewis" של רשת "ITV".
ב-2015, הניק הצטרפה לסדרה "משחקי הכס" של רשת "HBO" בעונתה החמישית. היא גילמה את דמותה של נימריה סאנד, עד העונה השביעית. ב-2016, היא הופיעה בסרט "מלחמת הכוכבים: הכוח מתעורר" בתפקיד קטן וזכתה להערצה ניכרת מצד המעריצים. ב-2017, היא לוהקה לתפקיד ראשי בסדרה "איירון פיסט" של הזרמת המדיה "נטפליקס", כדמותה של קולין וינג. היא שבה לגלם הדמות בספין אוף "דפנדרס" וב"לוק קייג'". עוד בשנה זו החלה לשחק בעונה השנייה של המותחן הפסיכולוגי "רצח בדם קר", בדמותה של ביאנקה מנקיו. בספטמבר 2018 שבה לגלם את דמותה של קולין וינג בעונה השנייה של "איירון פיסט" שעלתה ב"נטפליקס".
בשנת 2020 שיחקה בסרטה של סופיה קופולה "על הקרשים" בדמותה של פיונה, ושיחקה את הדמות הנשית הראשית בסרט "אהבה ומפלצות" לצד דילן או'בריאן.
בשנת 2021 היא כיכבה בסרט "מטריקס: התחייה" לצדו של קיאנו ריבס והצטלמה גם לסרט "האיש האפור" שהופץ בשנת 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Dr Liebenstein | רייצ'ל |  |
| 2015 | The Head Hunter | פאולה רייד |  |
| 2015 | מלחמת הכוכבים - פרק 7: הכוח מתעורר | ג'סיקה פאבה |  |
| 2016 | The Head Hunter | אייקו קו |  |
| 2017 | יחסים פתוחים | ג'ואנה |  |
| 2017 | Rice on White | אלנה |  |
| 2020 | מתחת למים | אמילי |  |
| 2020 | און דה רוקס | פיונה סאנדרס |  |
| 2020 | אהבה ומפלצות | איימי |  |
| 2021 | מטריקס: התחייה | באגס |  |
| 2022 | האיש האפור | סוזן בראוור |  |
| 2022 | רצח כתוב היטב: תעלומה יוונית | פג |  |
| 2023 | The Royal Hotel | ליב |  |
| 2024 | Cuckoo | בת' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Spirit Warriors | בו | תפקיד ראשי; 10 פרקים |
| 2012 | The Thick of It | שרלוט | פרק: "#4.1" |
| 2014 | Obsession: Dark Desires | ג'יין ג'יונג טרנקה | פרק: "Silent Scream" |
| 2014 | הגלימה | איימי לאנג | תפקיד ראשי (עונה 3); 5 פרקים |
| 2014 | לואיס | קלואי אילסון | 2 פרקים |
| 2015 | Serial Thriller: Angel of Decay | אייקו קו | מיני-סדרה |
| 2015–2017 | משחקי הכס | נימריה סאנד | 8 פרקים |
| 2017 | רצח בדם קר | ביאנקה מאנקיו | פרק: "#2.1" |
| 2017 | המגנים | קולין וינג | תפקיד ראשי (2 עונות); 23 פרקים |
| 2017–2018 | איירון פיסט | קולין וינג | 6 פרקים |
| 2018 | לוק קייג' | קולין וינג | פרק: "Wig Out" |
| 2020 | דמו של זאוס | אלכסיס | דיבוב; 8 פרקים |
| 2021–2022 | Blade Runner: Black Lotus | אלה | דיבוב; 13 פרקים |
| 2021–2022 | Moley | דוטי | דיבוב; 24 פרקים |
| 2025 | סילו | הלן | 2 פרקים |
| TBA | דמדומי האלים | סנדרדיגה (אנ') | דיבוב; סדרת אנימציה עתידית של נטפליקס |
הערות שוליים

↑  Where exactly are my British Chinese role models?‎, ‏New States Man, ‏17 באוקטובר 2013
↑  BBC One - Silk - Amy Lang, ‏BBC
↑  Bo and the Spirit World casting news, ‏ScreenTerrier, ‏3 ביוני 2009
↑  Shane Thomas, ‏Actors of Colour, ‏Media Diversified, ‏30 בספטמבר 2013
↑  Press Office – Spirit Warriors press pack: cast interviews, ‏BBC
↑  Broadcast Awards 2011: shortlist announced, ‏Broadcastnow, ‏30 בנובמבר 2010
↑  Twitter / helencadbury: Hurray! @katieposner @JHenwick, טוויטר, 8 בפברואר 2013
↑  Mark Fisher, ‏Running on the Cracks – review, ‏London: The Guardian, ‏18 בפברואר 2013
↑  Theatre review: Running On The Cracks, Tron, Glasgow, ‏The Scotsman, ‏8 בפברואר 2013
↑  Shows, ‏Crime and Investigation
↑  Ben Dowell, ‏Will Silk get a fourth series?‎, ‏Radiotimes, ‏20 במרץ 2014
↑  TV drama Silk in radio spin-off, ‏BBC News, ‏20 במרץ 2014
↑  Daggers drawn: The Sand sisters vs Jaime Lannister in Game of Thrones Season 5, ‏The Telegraph, ‏29 במרץ 2015
↑  Game of Thrones: Sand Snake actress on that brutal episode ending, ‏Entertainment Weekly, ‏23 ביולי 2017
↑  Meet Star Wars: The Force Awakens’ new female hotshot pilot! – Making Star Wars
↑  New TV spot reveals Jessika Pava and Nien Nunb in Star Wars: The Force Awakens! – Making Star Wars
↑  'Star Wars' fandom is in love with Jessika Pava, the female X-wing pilot from 'The Force Awakens'‎
↑  Marc Storm, ‏Jessica Henwick Joins Netflix Original Series 'Marvel's Iron Fist'‎, ‏Marvel, ‏1 באפריל 2016
↑  Molly Freeman, ‏The Defenders: Iron Fist’s Colleen Wing Confirmed, ‏Screen Rant, ‏11 במרץ 2016
| --- | --- |
בקרת זהויות :  LCCN: no2022066147  NKC: xx0282390  VIAF: 1159154143911991217   WorldCat (עם VIAF): 1159154143911991217
ז'אן אנוי

| --- | --- |

 לידה:  23 ביוני 1910 בורדו, צרפת 
 פטירה:  3 באוקטובר 1987 (בגיל 77) לוזאן, שווייץ 
 מדינה:  צרפת 
 מקום קבורה:  Pully cemetery 
 מקום מגורים:  לוזאן 
 השכלה:  תיכון שפטל 
 בן או בת זוג:  ניקול אנוי  בפסקה זו רשומה אחת נוספת שטרם תורגמה  ניקול אנוי  בפסקה זו רשומה אחת נוספת שטרם תורגמה 
 מספר צאצאים:  5 
 פרסים והוקרה:  הפרס העולמי ע״ש סינו דל דוקה (1970)  פרס טוני למחזה הטוב ביותר (1961)  פרס התיאטרון הגדול  בפסקה זו רשומה אחת נוספת שטרם תורגמה 
 חתימה:   
 
ז'אן אנוי
ז'אן אנוי (בצרפתית: Jean Anouilh‏; 23 ביוני 1910 – 3 באוקטובר 1987) היה מחזאי צרפתי.
ביוגרפיה

ז'אן אנוי נולד בכפר קטן בפרברי בורדו להורים ממוצא בסקי. אביו היה חייט, ואמו מורה למוזיקה שניגנה בכינור בתזמורת הקזינו שעל חוף הים כדי להשלים את הכנסת המשפחה. בגיל שלוש עשרה שנה, כתלמיד בית הספר התיכון שאפטאל בפריז, גילה את נטייתו לתיאטרון. הוא קרא בעניין רב את מחזהו של ז'אן קוקטו "הנשים הנשואות של מגדל אייפל" (1921) ואת מחזהו של ז'אן ז'ירודו "זיגפריד" (1928). הוא חי חיי עוני ומחסור כסטודנט למשפטים בסורבון, אך הפסיק את לימודיו כאשר מצא משרה בתעשיית הפרסומת. שימש כמזכירו של השחקן והבמאי לואי ז'ובה מ-1929 עד 1930. ב-1931 נשא לאישה את השחקנית מונל ואלנטן, שילדה לו את בתו קתרין ב-1934.
ב-1932 הוצג מחזהו הראשון, "חולד ההרים", שלא זכה להצלחה בציבור, אך הוא המשיך לכתוב שרשרת מחזות. הצלחתו הראשונה היה המחזה "נוסע ללא מטען" (1937). דריוס מיו כתב את המוזיקה למחזה זה בצורת סוויטה לכינור, לקלרינט ולפסנתר. ב-1938 הייתה לו הצלחה נוספת עם המחזה "נשף הריקודים של הגנבים", בבימויו של אנדרה בארסאק, שהמשיך לביים את מחזותיו של ז'אן אנוי במשך 15 השנים הבאות.
מחזהו "אנטיגונה", שבו שיחקה אשתו את התפקיד הראשי, הוצג לראשונה ב-4 בפברואר 1944 בתיאטרון אטלייה בפריז. אומנם הוא לא הביע את דעתו בציבור על שיתוף הפעולה עם הנאצים או על תנועת ההתנגדות הצרפתית, אך ז'אן אנוי עשה שימוש במונחים סמליים במחזה זה כדי להביע את הטרגדיה שבה התנסתה צרפת תחת הכיבוש הנאצי. הצגת הבכורה הייתה לכישלון, אך במרוצת הזמן הפך המחזה ליצירת המופת שלו.
עם שחרור צרפת צירף אנוי את חתימתו לעתירה של אנשי רוח צרפתים רבים שקראו לחון את רובר ברזיאק, שנידון למוות באשמת שיתוף פעולה עם הנאצים. הגנרל דה גול החליט להתעלם מעתירה זו, וברזיאק הוצא להורג.
ב-1953 התגרש ז'אן אנוי מאשתו, ונשא לאישה את ניקול לאנסון, שילדה לו שלושה ילדים. ב-1954 כתב את המחזה "ססיל" בעבור בתו קתרין, שהפכה לשחקנית ושיחקה את התפקיד הראשי במחזה זה. הוא כתב גם מחזות היסטוריים ובהם "בקט" (1959) (שזכה לגרסה קולנועית מפורסמת בכיכובם של ריצ'רד ברטון ופיטר אוטול, במאי-פיטר גלנוויל) והמשיך לכתוב מחזות בשרשרת. מחזהו האחרון, "הטבור", נכתב ב-1981.
יצירתו

ז'אן אנוי משתמש תמיד באותם נושאים: מחאה נגד העושר ונגד בעלי זכויות היתר, דחיית עולם הצביעות והשקר, כיסופים לגן העדן האבוד של הילדות, אהבה נכזבת ומוות. הוא משתמש בסאטירה כדי לתאר את הטרגדיה האנושית, אך שם את הדגש בראש ובראשונה על משחק תיאטרלי משובח. ברבים ממחזותיו הוא מעמיד את הצופה בפני הניגוד הבלתי נמנע בין אידיאליזם לבין ריאליזם. האדם כפרט נמצא תמיד במצב של מאבק נגד החברה. באחדים ממחזותיו מושגת פשרה, אך ברבים אחרים הפרט נידון לכישלון מלכתחילה. גיבוריו של אנוי אינם מסוגלים להשתחרר מעברם, ונשארים מקוללים כאסירים של העבר, של מעמדם החברתי ושל אומללותם, וברוב המקרים אין להם מוצא אחר מלבד המוות.
במרוצת חמישים שנה (1932–1981), כתב ז'אן אנוי 36 מחזות. יצירתו הספרותית כוללת גם אוסף מְשָׁלים, סיפורים אחדים, ליברטו למספר אופרות ועיבודים רבים לקולנוע ולטלוויזיה. הוא תרגם מאנגלית מחזות של שייקספיר, של אוסקר ויילד, של יוג'ין או'ניל ושל גרהם גרין ועיבד אותם להצגה בלשון הצרפתית.
יצירתו > תרגומים לעברית

מחזהו "אנטיגונה" תורגם לעברית לראשונה על ידי נתן אלתרמן עבור התיאטרון הקאמרי ב-1946. תרגום נוסף של דורון תבורי עלה בתיאטרון החאן ב-1997 ובתיאטרון אנסמבל הרצליה ב-2002. תרגום שלישי של רועי חן, תחת השם "אנטי", עלה בתיאטרון גשר ב-2013.
ב-1961 תרגם דוד אבידן את המחזה "הזמנה לארמון" שעלה בתיאטרון הקאמרי.
המחזה "קולומב" בתרגומו של צבי רוזן הועלה בהבימה ב-1971.